Llafur dros Gymru Annibynnol

Mae Llafur dros Gymru Annibynnol yn grŵp o aelodau'r Blaid Lafur sydd yn "credu mai'r ffordd orau o sicrhau Cymru sosialaidd ddemocrataidd yw trwy annibyniaeth ".

 Cefndir 
Cynhaliodd Llafur dros Gymru Annibynnol eu digwyddiad cyntaf gyda Neville Southall, yng Nghynhadledd Llafur Cymru 2018. Cynhaliwyd ail ddigwyddiad yng nghynhadledd Llafur Cymru 2019. Ffurfiodd y grŵp gyfansoddiad yn 2020 ac etholwyd pwyllgor gwaith yn 2021. 

Llywydd y grŵp yw Rachel Garrick.

 Cefnogaeth dros annibyniaeth yn Llafur Cymru 
Bu Elystan Morgan (1932-2021), cyn AS Llafur dros Geredigion ac arglwydd am oes yn Nhŷ’r Arglwyddi,  yn gefnogwr oes i ddatganoli ac, yn dilyn pleidlais Brexit, dros statws dominiwn i Gymru.  

Mae Gwynoro Jones, cyn AS Llafur wedi dadlau o blaid confensiwn cyfansoddiadol a fyddai’n archwilio symudiad tuag at Gymru sofran. 

Ym mis Awst 2020, dangosodd arolwg barn YouGov "pe bai refferendwm yfory", byddai 39% o bleidleiswyr Llafur Cymru yn pleidleisio dros annibyniaeth gyda 37% yn erbyn. Canfu Canolfan Llywodraethiant Cymru hefyd, ar adeg etholiad y Senedd yn 2016, fod dros 40% o bleidleiswyr Llafur yn cefnogi annibyniaeth. 

Pleidleisiodd cyngor Blaenafon, gyda mwyafrif Llafur, i gefnogi annibyniaeth. 

Mae wedi cael ei awgrymu  y gallai Llafur Cymru gefnogi annibyniaeth i Gymru yn y dyfodol. 

 Gweledigaeth 
Darparodd Llafur dros Gymru annibynnol eu hatebion i ymgynghoriad cyhoeddus y Comisiwn Annibynnol ar Ddyfodol Cyfansoddiadol Cymru:

 “Systemau cyfansoddiadol, amgylcheddol, cyfreithiol a chymdeithasol yn eu lle ar gyfer gwlad deg a chynaliadwy”
 “adeiladu fframwaith cenedlaethol sy’n addas ar gyfer yr 21ain Ganrif, sy’n cynnwys yr holl systemau cyfansoddiadol, amgylcheddol, cyfreithiol a chymdeithasol sy’n angenrheidiol ar gyfer gwlad deg a chynaliadwy”
 Llw teyrngarwch i bobl Cymru, yn hytrach na'r frenhines a gwladoli ystâd y goron (crown estate) yng Nghymru
 Dod yn genedl-wladwriaeth sofran gyda banc canolog Cymreig
 "rhoi pobl a'r amgylchedd yn gyntaf, nid elw"
 "Dylai newidiadau i gyfansoddiad Cymru fod yn rhan o ymgynghoriad cenedlaethol"
 "Cryfhau a datblygu'r Gymraeg" 

 Gweler hefyd 
 Plaid Cymru
 Rhestr o symudiadau yng Nghymru

Cyfeiriadau

Categori:Y Blaid Lafur (DU)
Categori:Gwleidyddiaeth Cymru
Categori:Mudiadau gwleidyddol Cymru